מירצ'אה (סרט)

מירצ'אה (ברומנית: Mircea) הוא סרט קולנוע היסטורי רומני הממוקד באירועים היסטוריים בנסיכות ולאכיה בשנים האחרונות לשלטונו של מירצ'אה הזקן. הסרט הושלם כבר ב-1988, אך הקרנתו עוכבה עד סתיו 1989 בגלל מעורבותו של ניקולאה צ'אושסקו.

במאי הסרט היה סרג'יו ניקולאסקו, שגם מגלם בסרט את דמותו של מירצ'אה הזקן. את התסריט כתב טיטוס פופוביץ'. הפקה הסרט נעשתה בעזרת צבא רומניה, שסיפק את המוני החיילים המופיעים בסצנות הקרבות.

הסרט מתמקד במאבקו של מירצ'אה לשמירת עצמאות נסיכותו מול האימפריה העות'מאנית, תוך השגחה על הבויארים המתכננים בגידות. מירצ'אה מוצג כמפקח על חינוכו והכשרתו של נכדו המועדף, מי שעתיד להיות ולאד המשפד.

הביקורת על הסרט הייתה צוננת למדי. הפרופסור להיסטוריה מריוס דיאקונסקו (Marius Diaconescu) הביע השגות על הנרטיב הוצג בסרט לגבי מי ניצח בקרב והרקע ההיסטורי.

מהקרנת הבכורה של הסרט ועד סוף 2007 ראו את הסרט בבתי הקולנוע ברומניה 459,726 צופים.

קישורים חיצוניים 

 Mircea 1989 

סרטים ברומנית
סרטי 1989
סרטי מלחמה
סרטים רומניים